recursal/Fanatic-Fandom huggingface dataset:
Αλλαχουακμπάρης

Από το *Αλλάχου Ακμπάρ* (αραβικά: الله أكبر) είναι μια ισλαμική φράση, που ονομάζεται *Takbir* στα αραβικά, που σημαίνει «ο Αλλάχ (ο Θεός) είναι μέγιστος». Χρησιμοποιείται κυρίως από εθνικιστές ως μειωτικός χαρακτηρισμός για τους *μουσουλμάνους*.

ΠΑΡΑΔΕΙΓΜΑΤΑ

1. Οι **αλλαχουακμπάρηδες** μουσαφιραίοι των ΜΚΟ χέζουν στην Ομόνοια, αν όμως είσαι αριστερός τα σκατά τους μυρίζουν Chanel no 5. (Φαήλος Κρανιδιώτης στο Twitter).
2. Η Ε.Ε. είναι ένα γερμανικό μπορντέλο. Είναι μάταιο να προσπαθούμε να γίνουμε αρεστοί στα γουρούνια του Βερολίνου που το κουμαντάρουν. Πάντα θα υπάρχουν πιο αγαπημένες πόρνες τους. Πάντα η καρδιά των Γερμανών θα γλυκοχτυπάει για τους παλιούς τους συμμάχους, για τους λαούς που κατά χιλιάδες κατετάγησαν στα Waffen SS. Εξυπνα σήμερα η Γερμανία κατακτά και ταπεινώνει με το χρήμα, αφού τα κεφάλαια, τα δάνεια, το ευρώ δεν κινδυνεύουν να πάθουν κρυοπαγήματα στα χιόνια της Ρωσίας. Μαλάκες είναι; Πλέον δεν βομβαρδίζουν, δανείζουν, επιβάλλουν δημοσιονομική πειθαρχία, τι θα παράγεις, τι θα καλλιεργείς και πόσους **αλλαχουακμπάρηδες** θα πάρεις και θα ταΐζεις. Εσάς που λιγώνεστε γιατί κάθεστε μαζί με τους Φρίτσηδες και άλλους στην Γκραν Πλατς και αποφασίζετε τι σχήμα θα έχουν τα αγγούρια, πώς πρέπει να παντρεύεται ο Μπάμπης που κάνει την καλόγρια και να υιοθετεί μαζί με τον Μήτσο που αυτή την εβδομάδα νιώθει πολυερωτικό αμφιφυλόφιλο καγκουρό και φράσεις για τα νούφαρα στον Ρήνο, θα σας στεναχωρήσω αλλά το Έθνος έχει σοβαρότερα προβλήματα και πρέπει να διεκδικήσει την ικανοποίηση των συμφερόντων του. Η Ε.Ε. δεν είναι όπως νομίζετε, είναι το τευτονικό κτήνος που βλέπετε. (Φαήλος Κρανιδιώτης).
3. ΜΙΑ ΒΟΥΛΕΥΤΙΝΑ ΤΟΥ ΣΥΡΙΖΑ, ΟΙ ΚΟΥΚΟΥΛΟΦΟΡΟΙ, ΟΙ **ΑΛΛΑΧΟΥΑΚΜΠΑΡΗΔΕΣ** ΚΑΙ ΤΟ ΑΣΥΛΟ (ΑΝΙΑΤΩΝ). (Στόκος).
4. Αυτή είναι μια πόλη στην Αγγλία. Και εδώ αν πας στην Κυψέλη, τα ίδια θα δεις. Δεν είναι υπέροχη η πολυπολιτισμικοτητα που στο τέλος γεμίζεις μόνο **αλλαχουακμπάρηδες** και η κόρη σου φοράει τσαντορ καθώς παντρεύεται τον Αφρικανο? Πραγματικά υπέροχες στιγμές…#ΠΕΗΝ (Απόστολος Κρητικοπουλος).
5. Οι **Αλλαχουακμπάρηδες** στην κηδεία του στρατηγού ποδοπατήθηκαν μεταξύ τους και πέθαναν 50.Μετά έριξαν και το αεροπλάνο που είχε κυρίως Ιρανούς!!!Και μετά θέλουν να πάρουν εκδίκηση απο τους Αμερικανούς και να κάνουν πόλεμο εναντίον των ΗΠΑ τρομάρα τους οι βάρβαροι τρικοσμικοί.Τους έχει πάρει χαμπάρι ο Τραμπ ότι τελείως ούγκανοι και απλά βάζει τον στρατό των ΗΠΑ να εκτελεί χειρουργικά χτυπήματα.Σου λέει ο Τραμπ γιατί να ξεκινήσω πόλεμο και να σκοτωθεί έστω και ένας Αμερικανός στρατιώτης.Όταν οι Αλλαχουακμπάρηδες απο μόνοι τους σκοτώνουν ο ένας τον άλλον σωστός ο πρόεδρος. (Μακελειό).
Αναρχοληστής

Σκωπτικός και μειωτικός χαρακτηρισμός που χρησιμοποιείται κυρίως από δεξιούς για να χαρακτηρίσει αναρχικούς "απαλλοτριωτές", οι οποίοι, δηλαδή, προκειμένου να συνεχίσουν τον αντιεξουσιαστικό τους αγώνα καταδεικνύουν τον ψευδαισθητικό χαρακτήρα της ατομικής ιδιοκτησίας με το να απαλλοτριώνουν χρήματα ή προϊόντα από τράπεζες, σούπερ μάρκετ κ.τ.λ. Ο όρος υπαινίσσεται ότι στην πραγματικότητα πρόκειται για ληστές που απλώς εργαλειοποιούν την αναρχική ιδεολογία προκειμένου να "βιοποριστούν" από τα κλεψιμέικα ή, ακόμη χειρότερα, ότι η ληστεία είναι σύμφυτη στον αναρχισμό, εφόσον ο τελευταίος αμφισβητεί την ιδιοκτησία.

ΠΑΡΑΔΕΙΓΜΑΤΑ

1. Παυλίνα Νάσιουτζικ: Ο γιος μου αγωνίζεται απέναντι σε μια σάπια κοινωνία. Σχόλιο: Συγχαρηρηρια.........κυρια μου γιατι οντως καταγεστε απο πολυ μεγαλο τζακι, κορη δολοφονου και μητερα **αναρχοληστη** ποιος την χαρη σας. (Πρώτο Θέμα).
2. ΑΥΤΗ ΕΙΝΑΙ Η ΕΛΛΑΔΑ ΤΟΥ ΣΥΡΙΖΑ...!!! ΠΡΟΪΣΤΑΜΕΝΟΣ ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ Ο ΠΑΤΕΡΑΣ ΤΟΥ **ΑΝΑΡΧΟΛΗΣΤΗ** ΒΟΥΤΣΗ. (Στόχος).
3. Οι 300 **αναρχοληστές** των Εξαρχείων. Μια συγκεκριμένη ομάδα περίπου 300 σκληροπυρηνικών αντιεξουσιαστών, με επικεφαλής έναν 50άρη, που έχει καθιερωθεί στο «χώρο» και ασκεί μεγάλη επιρροή στην περιοχή των Εξαρχείων φέρεται να πρωτοστατεί στα πρωτοφανούς έντασης επεισόδια που εκτυλίσσονται αυτές τις ημέρες στο κέντρο της Αθήνας. Η δράση τους συνδέεται άμεσα με την εξέγερση στα σωφρονιστικά καταστήματα της χώρας και ιδιαίτερα τις φυλακές Μαλανδρίνου, όπου παραμένει προφυλακισμένος ο 29χρονος σπουδαστής των ΤΕΙ Πειραιά Γιάννης Δημητράκης. Ο τελευταίος, που συνελήφθη στη διάρκεια της επεισοδιακής ληστείας της Εθνικής της οδού Σόλωνος, τον Ιανουάριο του 2006, φέρεται να προέρχεται από την ίδια ομάδα σκληροπυρηνικών αντιεξουσιαστών, με τους αστυνομικούς να υποστηρίζουν ότι ακόμα και σήμερα λειτουργεί υπό τις οδηγίες του επικεφαλής τους. Αίσθηση μάλιστα και ερωτήματα προκαλεί ο ισχυρισμός κορυφαίου αξιωματικού της ΕΛ.ΑΣ. ότι η ένταση στις φυλακές ώς ένα βαθμό καλλιεργήθηκε σε συνεννόηση με τον «γέροντα αρχηγό, ο οποίος επιδιώκει να αποκτήσει τον πλήρη έλεγχο του χώρου των σκληροπυρηνικών αναρχικών», όπως χαρακτηριστικά ανέφερε με δηλώσεις του στην «Κ». (Καθημερινή).
Ακορντεόν

Στρατηγική της κυβέρνησης της Νέας Δημοκρατίας στην αρχή του 2021 για την αντιμετώπιση της πανδημίας του κορονοϊού Covid-19, η οποία συνίσταται να ανοιγοκλείνεις τα μαγαζιά, την εστίαση κ.ο.κ. βλέποντας και κάνοντας, όπως ανοιγοκλείνει το ακορντεόν. Κατά τον ορισμό του Νίκου Σαραντάκου: "Ανάλογα με την πορεία της πανδημίας, αν σημειωθεί κάποια ύφεση στα κρούσματα και στους διασωληνωμένους τα μέτρα χαλαρώνουν (άνοιξε)· κι αν οι αριθμοί επιδεινωθούν, η στρόφιγγα σφίγγει πάλι (κλείσε). Άνοιξε-κλείσε, την ίδια κίνηση που κάνει ο ακορντεονίστας για να παίξει μουσική". (Βλ. εδώ για το παράθεμα και για πλήρη ιστορικά και ετυμολογικά στοιχεία).

ΠΑΡΑΔΕΙΓΜΑ

1. Το μήνυμα του **ακορντεόν** είναι ότι δεν θα περάσει ο φασισμός.
2. Σε απόγνωση το λιανεμπόριο από το σύστημα **ακορντεόν**.
3. Καταστροφική η λογική του **ακορντεόν**.
4. Το **ακορντεόν** της αποτυχίας.
5. **Ακορντεόν** η ζωή μας.
6. Το **ακορντεόν** σπάει νεύρα και ταμεία.
Α.ΠΛΗ.Τ.Η.

Η *Άχρηστη ΠΛΗροφορία Της Ημέρας*.

ΠΑΡΑΔΕΙΓΜΑ

Πολλά πράγματα μαθαίνουμε στο Διαδίκτυο, αν και τα περισσότερα δεν έχουν άμεση σχέση με αυτά που μας απασχολούν. Μάλιστα ο φίλος μου ο διαχειριστοκράτορας, ανακοινώνει πότε πότε την **ΑΠΛΗΤΗ** (άχρηστη πληροφορία της ημέρας) που έχει μόλις μάθει. Έτσι πάει όμως, οι άνθρωποι είμαστε φιλοπερίεργα όντα και μας θέλγουν και οι γνώσεις (αλλά και τα έργα) μη παραδεδεγμένης χρησιμότητος. (Ιστολόγιο Νίκου Σαραντάκου).
Humane washing

"Το παραπλανητικό μάρκετινγκ ενός ζωικού προϊόντος που δίνει την ψευδή εντύπωση ότι τα ζώα από το οποίο προέρχεται έζησαν σε ιδανικές ανθρώπινες συνθήκες. Π.χ. να βάζεις πάνω σε ένα κουτί αυγά μια φωτογραφία από κότες που βόσκουν στα λιβάδια και τη σήμανση «humane raised» ενώ στην πραγματικότητα οι κότες που έκαναν τα αυγά βρίσκονται στριμωγμένες η μία πάνω στην άλλη". Μία από τις εμβληματικές λέξεις του 2021 κατά το Inside Story.

ΠΑΡΑΔΕΙΓΜΑ

Μην πιστεύεις ότι είναι αλανιάρες οι κότες που έκαναν τα αβγά, είναι **humane washing**.
Αγαθόμουνο

Αλλιώς η *αγαθομούνα* ή *αγαθομούνι*, δηλαδή η άβγαλτη, αφελής, αγαθή κοπέλα.

ΠΑΡΑΔΕΙΓΜΑ

Δεν ξερω αν καποιοι... Εκτος απο το μηχανακι , μπορεσαν να δουν το μερακι και την δουλεια που εριξε ο ανθρωπος !!! Κριμα !!! Θα φταιω να αναρωτηθω τωρα αν οι καποιοι εχουν πιασει εστω ενα δεκαρακι να σφιξουν κανενα καθρεφτη, η τρεχουν με το **αγαθομουνο** υφος στον μηχανικο τους και το βιβλιαρακι της εγγυησης στο χερι ??? (Moto).
Αλαλιασμένος

Θαμπωμένος, σαστισμένος, φρενιασμένος, αυτός που έχει μείνει *άλαλος* από τη βία ή την κακοπάθεια.

ΠΑΡΑΔΕΙΓΜΑΤΑ

1. Κάτι γυναίκες ασύγκριτες όλο φωτιά κι **αλαλιασμένο** πάθος. (Γιώργος Θεοτοκάς).
2. **Αλαλιασμένοι** από την παραζάλη και τον κάματο της βιοτικής μέριμνας. (Γεώργιος Παπανούτσος).
3. Μια γυναίκα που φαινόταν **αλαλιασμένη** από πολλή κακοπάθεια. (Ι.Μ. Παναγιωτόπουλος).
4. Ακούστηκε ο παππούς τρεκλίζοντας στον στύλο **αλαλιασμένος**. (Νίκος Καζαντζάκης).
Αγγελοσκιάζομαι

Σκιάζομαι επειδή βλέπω τον άγγελο του θανάτου μου, τον Χάρο, ήτοι βρίσκομαι στα τελευταία μου, χαροπαλεύω και έχω ένα προμήνυμα του επικείμενου θανάτου μου. Γενικότερα, βλέπω οράματα με αγγέλους. Το βρίσκουμε κυρίως στο ιδίωμα της Κρήτης, αλλά και αλλού.

ΠΑΡΑΔΕΙΓΜΑΤΑ

1. Όφου κι **αγγελοσκιάζομαι** όντε τσι δω στο σπίτι δυο ζάλα κάμω και γλακώ ντροπιάζω και την Κρήτη Θέμη [κόμμα] κοντύλι είσαι ζηλευτό και παινεμένη πέννα τη Λέξι γέμισες πλουμιά κι όλοι θωρούν εσένα πώς γράφεις λόγια ολόπλουμα ποίματα ένα κι ένα τ' απλώνεις και τα χαίρονται όλοι μαζί με σένα. (Επαέ).
2. **Αγγελοσκιάζεται** ο λαός και το σταυρό ντου κάνει και το Θεό παρακαλεί γλήγορα να ποθάνει, γιατί η κρίση στσ' ώμους του τόσα πολλά φορτώνει που κάτσασε και δεν μπορεί άλλο να τα σηκώνει. (Επαέ).
3. «Χρίστε μου, **αγγελοσκιάζομαι**! Τι είναι αυτά που βλέπω;». Γύρισε σπίτι κατάκοπος, ενώ το στομάχι του διαμαρτυρόταν. Έφτιαξε κάτι πρόχειρο, όμως παρόλη την πείνα που ένοιωθε, κατάφερε και έφαγε μόνο δυο μπουκιές. Κάθισε στο πλάι της ξυλόσομπας και αγκάλιασε το μπουρί. (Χρύσα Ζανεσή- Αλεξάκη).
Όπα κάπου

## κάπου ώπα

Σημαίνει, 'σταμάτα, γιατί υπερβάλεις', 'κάπου το παράκανες'.
Mε το **όπα** υπονοείται μια κάποια επίπληξη, όμως με την χρήση του *περίεργου* **κάπου** το αυστηρό '*φτάνει',* ή, '*μπάστα'* -που ενυπάρχει στο όπα- μετριάζεται, όπως περίπου συμβαίνει και στο έλεος κάπου .

Συνώνυμα: όπα λίγο.

## ΠΑΡΑΔΕΙΓΜΑΤΑ

* **Ώπα κάπου** δηλαδή που άδειασε μια ολόκληρη πόλη για τον Ομπάμα. (τουί)

* Πρώτα ποδόσφαιρα μετά πόκεμον δηλαδή ντάξει **κάπου ωπα** πότε θα φωλιάσει ο έρωτας στις καρδιές μας, αλήτες. (φβ)
* Η άλλη είναι πατόμουνο, με μπλούζα σταρ γουορς και τραγουδάει χατζηφραγκέτα. Δηλαδή **κάπου ωπα** ρε κοπελιά πάμε και ερωτευόμαστε δευτεριάτικα. (τουί)
Αναρχοχαρούμενος

Ο *αναρχικός* που είναι *χαζοχαρούμενος.* Όταν το λένε αριστεροί/μαρξιστές εννοούν ότι του φτάνει που μόνος του έχει μια ατομική ιδεολογία αναρχική, η οποία του αρέσει αυτοδικαιωτικά και ναρκισιστικά, και δεν μπαίνει σε κόπο να σκεφτεί πώς θα γίνει συλλογικώς η επανάσταση ή η ανατροπή. Όταν τη λέξη λένε αντιαναρχικοί της Δεξιάς εννοούν συνήθως ότι ο αναρχικός δεν νοιάζεται για τις επιπτώσεις των αναρχομπαχαλικών του δράσεων στο κοινωνικό σύνολο, ούτε έχει επίγνωση ότι δεν θα νικήσει τον καπιταλισμό όσο και να χτυπιέται, αλλά είναι στο συννεφάκι της ατομικής ιδεολογικής του νιρβάνας.

## Παραδείγματα

1. το γεγονός ότι ένας τρελλός μπούκαρε σε 1 πανεπιστήμιο και καθάρισε 10 άτομα δε δικαιολογεί τη κατάληψη που έχουν κάνει σε αμφιθέατρα **αναρχοχαρούμενοι**. (Εδώ).
2. Αδιαφορώ πλήρως, καθόσον αφορᾴ την παρούσα θεματική, αν καίνε την σημαία οι φασίστες ή οι μασίστες, οι αναρχοαυτόνομοι ή οι **αναρχοχαρούμενοι**. (Εδώ).
3. Ψιτ, **αναρχοχαρούμενοι** και ανορθόδοξοι μαρξιστές, όσο αποκρουστική ειναι η κατω φωτο, αλλο τοσο ειναι και η πανω. Βέβαια, αν στηλιτεύσω τους χαυγιτες ολα καλά, αν πω για τα μπασταρδα του ισλαμ ειμαι ισλαμοφοβικη και ρατσίστρια...παράλογες συμπεριφορές. Αντε και γαμηθειτε! (Τουίτερ).
4. Το **αναρχοχαρούμενο** μωρό δεξιά του με το ημιξυρισμένο κεφάλι επίτηδες το έβαλαν εκεί, ε; Ή της πέσαν τα μαλλιά απλά που την κοίταξε; (Συνάντηση Μητσοτάκη με μπλόγκερς).
Ανεγύριγος

Ο *θάνατος*, ο *αγύριστος* στην ποικιλία της Ηπείρου.

ΠΑΡΑΔΕΙΓΜΑ

Την Ευτυχία τη χωματίσαμε πριν τα σαράντα του παιδιού της. Ένα κλαράκι είχε μείνει ο Δημητράκης. Του κίνησε κι αυτή από κοντά. Όχι, συγγένεια δεν έχουμε. Με τον άντρα της είμαστε δεύτερα ξαδέρφια. Αχώνευτος άνθρωπος όμως ο Χρήστος. Αποκοντριασμένος κι αμετάλαβος. Κι αγέλαγος. Σκληρός από τα μικράτα του. Ερχόντουσαν στο χωριό τις γιορτάδες. Κατόπι έμπλεξε ο Δημητράκης με τα ναρκωτικά και τον έφερε εδώ η Ευτυχία να ξεμπλέξει. Ξεμπλέκεις όμως από αυτά; Σε παίρνει σβάρνα αυτή η δουλειά. Πάει στον **ανεγύριγο** το παλληκαρόπουλο. Κι απ' εκεί κι η μαυρομάνα του. Ξέμεινε μαναχός του ο ξάδερφός μου να φυλάει τ' αγκωνάρια. Και ποιος να τον νοιαστεί στην Αθήνα; Ο μεγάλος του, ο Κωσταντής, τον έκαμε πέρα. Συμμάστηκε εδώ ο ξάδερφος για αμανάτι. (Θεόδωρος Παντούλας, *Ολούθε ξένος*, Manifesto, Αθήνα 2019, σ. 87-88).
Dark MAGA

Μία από τις λέξεις του 2022 κατά το Inside Story: "Mια μικρή ομάδα ΜAGA προσπαθεί να κάνει rebranding ενόψει των εκλογών του 2024. Περισσότερο meme παρά πολιτικό σύνθημα, το #DarkMAGA είναι μια μετα-alt-right αισθητική που προωθεί μια αυταρχική εκδοχή του Tραμπ σε δυστοπικές εικόνες τύπου *Terminator,* π.χ. με το Trump Tower βαμμένο μαύρo και τον Τραμπ να έχει μπλε μάτια λέιζερ".

ΠΑΡΑΔΕΙΓΜΑ

Δεν Ξεχνώ #**Dark\_MAGA** (Δες).
Αβεντουριέρης

Παλαιά λέξη που μεταφέρει στα ελληνικά το γαλλικό *aventurier* ή το αγγλικό *adventurous* (<λατινικό *advenire*) που σημαίνουν αμφότερα τον αδίστακτο *τυχοδιώκτη*, αυτόν που έχει μυθιστορηματική, περιπετειώδη ζωή, κυνηγώντας την τύχη του με αποκοτιές και τόλμες, όχι πάντα εύλογες, νόμιμες και ηθικές.

## Παράδειγμα

1. ας μην είχε τύχει τούτη η αποστολή, και ήθελ' ίδω τι κοιλιαίς ήθελε να παστρεύη εις το Λιβούρνον·**αβαντουριέρηδες** είναι, αγαπητέ, και ημείς τίμιοι (Ιωάννης Ορλάνδος προς Γεώργιον Κουντουριώτην, 18 Ιουνίου 1825).
2. Αλλ’ εκείνο που θα υποστής χωρίς συζήτησιν, παρ’ όλο που ίσως θελήσης να κάμης τον έξυπνο, αν βάλη ο διάβολος το ποδάρι του και σε προφυλακίσουν, είνε η απάτη. Έχουν να σου κάμουν «φέστες» οι διάφοροι «**αβαντουριέρηδες**» που θα τρίβης τα μάτια σου και θα χτυπάς το κεφάλι σου γι’ αυτό πώς έμπλεξες μαζί τους. Εγώ σου συνιστώ «αν πέσης μέσα» να μη κάμης παρέα με κανένα γιατί θα με θυμηθής. (Απογευματινή, Ιούλιος 1926, βλ. ιστολόγιο Νίκου Σαραντάκου).
3. Αν και ο χρόνος μου ήταν περιορισμένος και έπρεπε να φύγω με καθήλωσε ο πιο ηλικιωμένος της παρέας που χωρίς τον παραμικρό ενδοιασμό με την ερώτησή του: «Εσύ, δημοσιογράφε, τι προτιμάς ‘ματαζεσταμένο φαγητό’ ή έναν ‘**αβεντουριέρη**’;». Επειδή αντιλήφθηκε ότι βρέθηκα σε αμηχανία και δυσκολευόμουν να αντιληφθώ τους όρους «ματαζεσταμένο φαγητό» και «**αβεντουριέρη**» προχώρησε ένα βήμα πιο πέρα και πρόσθεσε: «Προτιμάς την Χίλαρι Κλίντον που κάθε φορά λέει κάτι διαφορετικό σχετικά με την διαχείριση των απορρήτων εγγράφων την περίοδο της θητείας της στο υπουργείο Εξωτερικών και δεν είναι τίποτε παραπάνω από ένα ματαζεσταμένο φαγητό ή προτιμάς έναν αβεντουριέρη όπως τον Ντόναλντ Τραμπ, που είναι επιχειρηματίας και συνάμα ειδήμων στις χρεοκοπήσεις;». Και πριν προλάβω να του εξηγήσω ότι και οι δύο όροι που χρησιμοποίησε δεν περιλαμβάνονται στα λήμματα του λεξικού του Μπαμπινιώτη και ότι υπερέβαλε, παρενέβη ο νεότερος της παρέας και πρόσθεσε: «Σε δύο περίπου μήνες θα κληθούμε να επιλέξουμε έναν από τους δύο και όσο πλησιάζουμε προς την κάλπη άλλο τόσο θα αποκαλύπτονται νέα πράγματα που θα επιβαρύνουν περαιτέρω την εικόνα και των δύο υποψηφίων». Οι όροι «ματαζεσταμένο φαγητό» και «**αβεντουριέρης**» (πρόκειται για την ελληνοποιημένη μορφή του adventurous) με προβλημάτισαν όχι τόσο δα διότι δεν υπάρχουν ως λήμματα στο Λεξικό του Μπαμπινιώτη, αλλά διότι απεικονίζουν τον τρόπο με τον οποίο οι ψηφοφόροι κρίνουν τους προεδρικούς υποψηφίους. (Εθνικός Κήρυξ).
Permacrisis

Λέξη του 2022 για το Λεξικό Collins, σημαίνει την *κρίση ως κανονικότητα* (*permanent crisis*) που ζούμε από το 2019 και την υγειονομική κρίση του κορονοϊού ή και από το 2008 και την οικονομική κρίση.

ΠΑΡΑΔΕΙΓΜΑ

Η κυβέρνηση που θα εκλεγεί το 2023 θα κληθεί να αντιμετωπίσει μια εγκατεστημένη **permacrisis**.
Αγγελοστορισμένος

Κυρίως στο θηλυκό: *αγγελοστορισμένη*. Αυτή που την έχουν *ιστορήσει*, δηλαδή *ζωγραφίσει* σαν να είναι άγγελος, δηλαδή η *αιθέρια πάρα πολύ όμορφη γυναίκα* ή αυτή που είναι σαν να την έχουν ζωγραφίσει άγγελοι, έχει δηλαδή μία *αχειροποίητη* αγγελική ομορφιά.

ΠΑΡΑΔΕΙΓΜΑ

Του έδωσε ο Θεός μια κόρη πανέμορφη, **αγγελοστορισμένη**.
Αναρριχόμουνο

Η γυναίκα που αναρριχάται κοινωνικο-οικονομικώς με το σπαθί της, όπως το όρισε η Βάνα Μπάρμπα, δηλαδή με το μουνί της, η αριβίστρια που φροντίζει να μάθει την απάντηση στο προαιώνιο ερώτημα "ποιον πρέπει να γαμήσω για να..." και που δεν θα γράψει #metoo στάτους στα κοινωνικά μήντια ή θα το γράψει εκ του ασφαλούς στα γεράματα. Λεξιπλασία του συγγραφέα Χρήστου Χωμενίδη που παίζει με το *αναρριχώμενο φυτό* συμβάλλοντας στη σλανγκική σάγκα του *-όμουνο*.

ΠΑΡΑΔΕΙΓΜΑ

Τυχοδιώκτες που εκτινάσσονται κοινωνικοοικονομικά πουλώντας φύκια για μεταξωτές κορδέλες. Επιχειρηματίες οι οποίοι επιδεικνύουν μια πλαστή χλιδή - πιθηκίζουν μανιωδώς ό,τι υπερπολυτελές έρχεται από τη Δύση- ενώ οι επιχειρήσεις τους βουλιάζουν, καταχρεωμένες στις τράπεζες. Ύστατη ελπίδα τους η διαπλοκή με τους δανειστές τους. Καλλιτέχνες που εκτονώνονται κανιβαλίζοντας όποιον βρεθεί στον δρόμο τους. **Αναρριχόμουνα** κάθε λογής. Μικροαστούς που θυσιάζουν τα ευγενέστερα αισθήματα και τα πιο αγαπημένα πρόσωπά τους στον βωμό του καθωσπρεπισμού και των μικρών τους συμφερόντων... (Χρήστος Χωμενίδης, *Όσο πιο δυνατά με έδερνε, τόσο πιο δυνατά του τραγουδούσα*, εκδ. Πατάκη, Αθήνα 2017, σ. 342)
EN

ally

amab

anima

aromantic

astroturf

astroturfing

backpacker

blackfishing

black noise

bleisure

blue bin

blursday

boomer

brown noise

broεδρος

cancel culture

cancel Russia

chain

chem sex, chemsex

chem sexer, chemsexer

cheugy

cis

cis αρχόντισσα κυρία

clout

compersion

copypasta

coronarita

coronial

Covid Free Gr Wallet

creampie clan

cruiser

cruising

crypto

Dark MAGA

deplatform

desk-bombing

D.I.Y.

doomscrolling

drag king

drag queen

Easterία

Easterοφημία

Easter egg

eboy

e-boy

echo chamber

face sitting

fake news

fancam

fauxcest

Feliz Covidad

fexting

Finsta

Finstagram

freeze

G

gaslighting

gigafire

goblin mode

greyromantic

guyliner

hahaganda

Haircules

handsfree

hate bait

hate follow

homie

humane washing

Η8

H8ερ, H8er

incel

interrobang

kung flu

kwanzaa

LMGTFY

loldown

Long Covid

lovedown

M.A.G.A.

Mall

mamil

manterrupt

mask shaming

megafire

Meres Crisimes

Merres Crisimes

millenial

misgendering

momsplaining

mumsplaining

nepo baby

nocebo

normcore

novax

N.S.F.W.

OD

OG

partygate

permacrisis

phubbing

pink noise

politically κοκορέτς

poly

Power Pass

Putin huylo

putschin

QAnon

QAnonικότητα

Qatargate

quaranteam

quarantinder

quarantini

queening

queerect

quiet quitting

Rat Hotel

red noise

RIPοχόνδριος

rona

sentient

Shibarομαρτούντα

shrinkflation

simp

SLAPP

SLATT

SLATTίνα

snow flake

sober curious

softboi

soft boy, softboy

soy

spanking

sportwashing

stack

stan

staycation

suwoop

tankie

T.E.R.F.

Tinder swindler

traphouse

trumpster

trumpουκισμός

trumpούκος

Τ.Υ.Ν.

usplaining

W

walktail

warm bank

war wilding

watersports

We have not seen him yet, and we have removed him John

westplaining

whataboutism

white noise

whitesplaining

woke

wokescold

wordle

workcation

yass

zoom bombing

zoom fatigue

zoom town

zumping
... θα λέμε και θα κλαίμε!

Η αμήχανη στιγμή που συνειδητοποιούμε ότι αυτό που μας περιμένει θα είναι χειρότερο από αυτό που τώρα μας βασανίζει. Πιο σλανγκιάρικη εκδοχή των μπακαλιάρων «κάθε πέρσι και καλύτερο» ή «το καλύτερο είναι ο εχθρός του καλού».

## Παραδείγματα

> *1.* *“Μισθοί Βουλγαρίας“, θα λέμε και θα κλαίμε.*
>
>

> *2.* *Ευρώ θα λέμε και θα κλαίμε...*
>
>

> *3.* *Σόιμπλε θα λέμε ...και θα κλαίμε!*
>
>

> *4. Ομπάμα θα λέμε και θα κλαίμε*
>
>

> *5.* *Ευρώ θα λέμε και θα κλαίμε…*
>
>
Ήσυχη παραίτηση (quiet quitting)

Mία από τις λέξεις του 2022 κατά το Inside Story. Η τακτική που ακολουθείς όταν δεν παραιτείσαι από τη δουλειά σου αλλά σταματάς να τα δίνεις όλα. Επίσης *σιωπηλή / αθόρυβη παραίτηση.*

ΠΑΡΑΔΕΙΓΜΑΤΑ

1. Η εκθετική άνοδος της «**ήσυχης παραίτησης**». Γιατί οι νέοι εργαζόμενοι επιλέγουν τον δρόμο του λεγόμενου «**quiet quitting**»; Και τι μπορούν να κάνουν οι σύγχρονες επιχειρήσεις ώστε να τους κρατήσουν στο περιβάλλον εργασίας; (Lifo).
2. H **ήσυχη παραίτηση** και πώς αντιμετωπίζεται. (News Beast).
3. Από το κίνημα της ξάπλας στην **ήσυχη παραίτηση**. (Καθημερινή).
Ακουμπότσαρδος

Καλιαρντό, αυτός που ακουμπάει στο *τσαρδί = σπίτι*, δηλαδή ο *γείτονας*.

ΠΑΡΑΔΕΙΓΜΑ

Ο Μουστσουσής είχε μια φιλενάς κερβερού, τη Λαζάρα, μπουτ νταμιραντάμα, λιγδομπερντού. Η φτωχιά ήτανε μπαριασμένη. Ο Μουστσουσής με τα τεκνόστουντα άβελε τουρ. Όταν μπενάψανε στον Μουστσουσή ότι η φιλενάς μπαριάστηκε, έριξε ρόσαλα και τα 'βαψε νεκρή. Αβέλει σπασίμπες με τα τεκνόστουντα και βουρ για Βηθανία, στης Λαζάρας το χωριό. Τότε μαζευτήκανε οι **ακουμπότσαρδες** της λιγδομπερντούς κι οι δυο της αδρεφές, που ήτανε βιρτζίνες, η Μάρθα κι η Μαρία. (Από θρησκευτικό καλιαρντογράφημα στο Φέισμπουκ).
Easterία

Το Easteria είναι ένα σπάνιο αγγλικό όνομα, που σημαίνει κάτι σαν *Λαμπρινή* ένα πράμα, όμως εν προκειμένω αναφερόμαστε σε αγγλικάνικο λολοπαίγνιο με το οποίο προοδευτικοί θίγουν την *υστερία* που πιάνει τους Ελληναράδες κάθε Πάσχα (*Easter*) και εκδηλώνεται με δυναμιτάκια, βεγγαλικά, κροτίδες, ακόμη και σφαίρες που σκοτώνουν περαστικούς, ψυχαναγκαστικά *potlatch* με βρώση χιλιάδων αμνοεριφίων, φεστιβάλ χοληστερίνης με Γωγώ Τσάμπα στη διαπασών κ.ο.κ. όλα a*d magnam gloriam Dei*.

ΠΑΡΑΔΕΙΓΜΑ

Κοριτσάκι τραυματίστηκε και φέτος από σφαίρα Easterικού και νοσηλεύεται σε κρίσιμη κατάσταση. Πόσα θύματα ακόμα από την **Easterία** του Νεοέλληνα;
Α.Ρ.Δ.

Αρκτικόλεξο για το *Αλήτες Ρουφιάνοι Δημοσιογράφοι*. Και *ΑΡΔάκι* που μοιάζει λίγο με το *αρχιδάκι*.

ΠΑΡΑΔΕΙΓΜΑ

ΔΕΝ ΠΙΣΤΕΥΩ ΝΑ ΠΟΝΕΣΕ ΚΑΝΕΙΣ? ΕΝΑ ΜΕΓΑΛΟ ΜΠΡΑΒΟ ΣΤΗ ΒΟΥΛΑ!!! ΣΥΝΕΧΙΣΕ ΝΑ ΜΑΣ ΚΑΝΕΙΣ ΥΠΕΡΗΦΑΝΟΥΣ ΚΑΙ ΤΑΥΤΟΧΡΟΝΑ ΝΑ ΣΚΟΡΠΑΣ ΠΟΝΟ ΣΤΟ ΚΑΘΕ ΑΝΘΕΛΛΗΝΙΚΟ ΑΝΑΡΧΟΑΠΛΥΤΟ ΑΡΙΣΤΕΡΟ ΣΚΟΥΠΙΔΙ!!!! ΣΑΣ ΠΟΝΕΣΕ ΡΟΥΛΗΔΕΣ????? ΥΓ- **ΑΡΔ-ΑΚΙΑ** ΣΑΣ ΠΟΝΕΣΕ ΠΟΛΥ ΠΟΥ ΚΑΠΟΙΟΙ ΑΠΟ ΕΣΑΣ ΑΝΑΓΚΑΣΤΗΚΑΤΕ ΝΑ ΓΡΑΨΕΤΕ ΔΙΘΥΡΑΜΒΙΚΑ ΣΧΟΛΙΑ ΓΙΑ ΤΗ ΒΟΥΛΑ Ε? ΠΟΝΟΣΣΣΣ!!!!!! ΦΑΠΠΠΠΠΠ!!!!! (Από ακροδεξιό ποστ που αναπαράγεται εδώ).
Αγαπολόγος

Θεολογικό μπινελίκι χρησιμοποιούμενο από *χριστιανοταλιμπάν* σε *εblogημένα βλόγια* για να χαρακτηρίσει *αγαπούληδες* *θολοκουλτουριάρηδες* *θολολόγους* που μιλούνε υπερβολικά για αγάπη, ως μη έδει, και έτσι παραμελούν τα αντιαιρετικά τους καθήκοντα, όντας ενδοτικοί σε θέματα υπεράσπισης της ορθοδοξίας και του έθνους και επιεικείς στους αμαρτωλούς (αν δεν είναι και οι ίδιοι βουτηγμένοι στον βούρκο). Οι αγαπολόγοι είναι συνήθως νεο-νικολαΐτες που μπερδεύουν την αγάπη με τις σαρκικές σχέσεις, οικουμενιστές που διαλέγονται με ετερόδοξους και αιρετικούς, νεοταξίτες που προωθούν την παγκοσμιοποίηση. Σε κάθε περίπτωση είναι άκαπνα φλώρια χωρίς αρρενωπότητα στην πνευματική τους ζωή και χωρίς πάλες με δαίμονες στο σιβί τους, όπως έχουν τα πνευματικά μαχίμια και καταδρόμια.

ΠΑΡΑΔΕΙΓΜΑΤΑ

1. Ο κύριος ικ, όπως και ο κάθε σχεσιολόγος και **αγαπολόγος**, θεωρούν τη Χριστιανοσύνη (: κατά Χριστόν δικαιοσύνη) σαν ένα συμφωνητικό, μια "άδεια ελευθέρας" προς πάσαν δραστηριότητα, μεταξύ των οποίων είναι - ήταν τότε αλλά και σήμερα - η ανασύσταση της ειδωλολατρείας. (Εδώ).
2. Η αγάπη είναι η υπέρτατη αξία στη χριστιανική ζωή, αυτό όμως δεν σημαίνει πως ο χριστιανός πρέπει να είναι ένας **αγαπολόγος** που θα κάνει τα στραβά μάτια στα στρεβλά, ούτε πως το αίσθημα της οργής πρέπει αναγκαστικά να εκλείψει από τη ζωή του. (Εδώ).
3. Ο ιερός Χρυσόστομος σε καμία περίπτωση δεν ήταν **αγαπολόγος** ή δεν έκανε εκπτώσεις στην αλήθεια χάριν της ψεύτικης αγάπης· «μηδέν νόθον δόγμα τω της αγάπης προσχήματι παραδέχεσθε». (Υπόμνημα εις την προς Φιλιππισίους, ομιλία β). (Εδώ).
4. Χίλιες φορές ένας συνειδητοποιημένος ΑΜΑΡΤΩΛΟΣ άνθρωπος που έχει ζήσει το σκότος στο πετσί του και βαδίζει τον ανηφορικό δρόμο προς τον Χριστό Σωτήρα μας, παρά ένας πλαστικοποιημένος 'ατσαλάκωτος' ψευτο-διανοούμενος **αγαπολόγος** που εγκλωβίζει την ψυχή του ανθρώπου στην ΑΙΩΝΙΑ ΚΟΛΑΣΗ. Τι άλλο θα σκεφτεί ο διάβολος για να αποκοιμίσει και να κλέψει ψυχές; Αυτό το έκτρωμα των οικουμενιστών (όντως αριστερίζοντων) **αγαπολόγων** που αναπτύσσεται ραγδαίως μέσα στην Εκκλησία πρέπει να ξεριζωθεί ΔΙΑ ΠΑΝΤΩΣ. Που είναι η Ιεραρχία της Εκκλησίας της Ελλάδος; ΞΥΠΝΗΣΤΕ ΕΠΙΤΕΛΟΥΣ ΚΑΙ ΠΡΑΞΕΤΕ ΤΟ ΚΑΘΗΚΟΝ ΣΑΣ. ΧΑΝΟΝΤΑΙ ΨΥΧΕΣ. (Σταράτες κουβέντες).
5. Δεν ήταν “**αγαπολόγος**”, γυρολόγος και γλυκομίλητος γόης. Είχε φωτιά θεϊκή μέσα του, φλόγα αδάμαστη και γινόταν “πυρ και μανία”, όπως όλοι οι Άγιοι Πατέρες, “λέοντες πυρ πνέοντες” το Ζέον το Αγιοπνευματικό, λαλούντες και δηλούντες, διασαφηνίζοντες και υπερασπίζοντες το Πνεύμα της Αληθείας. (Το ομολογιακό, θεάρεστο και αγιασμένο χαστούκι).
6. Από τα γραφόμενά σου φαίνεται ότι είσαι άλλος ένας "**αγαπολόγος**" με οικουμενιστικές απόψεις. Και μόνο το ότι γράφεις "...εμείς τους βλέπουμε ως βαρβάρους και εμπαθείς, ενώ αυτοί νομίζουν ότι κάνουν το σωστό. (Ελληνισμός και Ορθοδοξία).
Αβολίαση

Η σλανγκική πάθηση του να αισθάνεσαι άβολα και αμήχανα.

ΠΑΡΑΔΕΙΓΜΑΤΑ

1. Μέτρια στιγμή συνάντησης. Όταν είναι να συναντήσεις κάποιο φίλο/φίλη ή συγγενή και όταν φτάσεις στο σημείο του ραντεβού, μιλάει στο κινητό. Η **αβολίαση** ξεκινά από τα λίγα μέτρα μακριά καθώς πλησιάζεις και δεν ξέρεις αν είναι καλύτερο να κρυφτείς και να περιμένεις να το κλείσει, που σημαίνει ότι αν το τηλεφώνημα κρατήσει 10λεπτο και πάνω θα τα ακούσεις κιόλας ότι άργησες, ή να κάνεις την εμφάνιση σου και να δεις πώς θα αντιδράσει, με μέτρια αντίδραση το νόημα με το χέρι “περίμενε μισό λεπτό να κλείσω και χαιρετιόμαστε”. Τελικά στέκεσαι αμήχανα για 5 μέτρια λεπτά δίπλα του και όταν τελειώσει κάνετε μέτρια αγκαλιά ή χαιρετούρα που πλέον δεν έχει πια και κανένα νόημα. Το όλο αυτό σκηνικό γίνεται ακόμα πιο μέτριο και άβολο αν το άτομο που θα συναντήσουμε έχουμε να το δούμε πολύ καιρό ή και χρόνια, και είναι παλιό κι αγαπημένο, οπότε θέλουμε να είναι πιο εγκάρδια η πρώτη επαφή, μιας και δεν είναι ο μαλακαράς που βγαίνουμε κάθε μέρα τον τελευταίο μήνα και δε χρειάζεται πλέον καν να δώσουμε το χέρι, αλλά λόγω αυτής της φάσης καταλήγει να είναι ένα “ε τι λέει” λες και τα είχατε πει και προχθές. Ακόμα πιο υπερμέτριο και υπεράβολο αν πρόκειται για πρώτο ερωτικό ραντεβού, όπου δε γνωρίζεστε και σχεδόν καθόλου, και η πρώτη στιγμή σας θα είναι αυτή, διαλύοντας έτσι κάθε μομέντουμ, σασπένς και όμορφη μελλοντική ανάμνηση του πώς πρωτοειδωθήκατε. Μέτρια παράπλευρη στιγμή, όταν συναντιούνται πάνω από δύο άτομα, όποτε πρέπει να γίνουν και οι απαραίτητες συστάσεις και κάποιος από αυτούς μιλά στο κινητό. Έτσι καταλήγεις να συστήνεσαι σε κάποιον που σου δίνει άνευρα το χέρι χωρίς καν να σε κοιτάξει ή να πει το όνομά του και χωρίς καν να σου πει “χάρηκα” γιατί θα είναι πολύ περίεργο για τον συνομιλητή του στην άλλη άκρη της γραμμής, ειδικά αν εκείνη τη στιγμή του ανακοινώνει πχ το διαζύγιο των γονιών του. [...] Έχουνε κάνει μέτριες συναντήσεις με κινητό: Ζακ Στεφάνου, Γρηγόρης Μπιθικώτσης Tζούνιορ, Nalyssa Green, ο φίλος μου ο Παύλος όταν έρχεται από Αμερική κάθε γαμημένη φορά!" (Από τη σελίδα Μέτριοι στο Φέισμπουκ).
2. Μην τρομάζεις, δεν πρόκειται να σου ζητήσω να πάρεις θέση. Δεν χρειάζεται. Καθώς τα χρόνια περνούν και οι απανταχού σελέμπριτιζ με τα τρομερά γυμνασμένα τους σώματα τείνουν προς το γνωστό και ως 'παρτό' ή '3/4' μαγιό, με περισσή αγαλλίαση έχουμε όλοι πλέον το ελεύθερο να ξεφουσκώσουμε την κοιλιά μας απολαυστικά και να εκτονώσουμε το όποιο άγχος μπορεί να μας φέρνει η παραπάνω **αβολίαση** του θέματος. (Επτά λόγοι για να αποχαιρετήσεις το στρινγκ που κάποτε αγάπησες).
3. 7 ατομακια, τραπεζι για 6 δεν αντεχω την επικειμενη **αβολιαση** του Α εισαι και συ εδω. (Εδώ)
Αγγελοπρόσωπος

Παραδοσιακό αισθητικό ιδεώδες της δημοτικής ποίησης για κάποιον ο οποίος έχει πρόσωπο πανέμορφο, αιθέριο και αγνό, όπως φανταζόμαστε ότι είναι των αγγέλων.

ΠΑΡΑΔΕΙΓΜΑΤΑ

1. Κι αν την εγκρέμισε ο Γιαννιός, την ανασταίνει ο γιος τους. Σαν κείνη **Αγγελοπρόσωπος**, λιγνοκυπαρισσένιος. τον ήλιον είχε στα μαλλιά, τ' αστέρια στις πλεξίδες. (Της Ζωγραφούς).
2. Τέλος, η κόρη – η **αγγελοπρόσωπη** -, άτομο κυριαρχικής ψυχοσύνθεσης, βρίσκεται σε ακήρυχτο πόλεμο με τη μητριά. Στόχος η ιδιοποίηση της περιουσίας και η «απελευθέρωση» της ίδιας και του πατέρα της από την οικονομική εξάρτηση της μητριάς της. Ταυτόχρονα, ερωτεύεται έναν άνδρα, που κρύβει τον αδύναμο χαρακτήρα του πίσω από ένα μπλαζέ ύφος. (Εδώ).
3. Ήρθε πάλι μεσονυχτίς , σέρνοντας μαζί του αιώνες κομψούς με γέρικο δέρμα,

ήρθε, **αγγελοπρόσωπος** κουστουμαρισμένος “εγκληματίας”,
νουνεχής στις πιο δύσκολες ώρες
μα προαγωγός των πιο μεγάλων αναγκών,
όπως η πείνα και η αγάπη,
και δεν είχα παρά μάτια τρυφερά
στην θέα του παράξενου τούτου μύστη. (Εδώ).
Αγγούρι της θάλασσας

Το ολοθούριο, γνωστό και ως *ψωλιάγκος, ψωλιόγκος, θαλασσόπουτσος, πουτσόγιαννος, αφρόπουτσος, θαλασσοψωλή* κ.ά., επειδή μοιάζει με αγγούρι.

ΠΑΡΑΔΕΙΓΜΑ

# Πώς χρησιμεύει το **αγγούρι της θάλασσας** στον καρκίνο;

### Το θαλάσσιο ζώο χρησιμοποιείται ως πρόσθετη αγωγή σε όσους υποβάλλονται σε χημειοθεραπεία, επειδή είναι πολύ αποτελεσματικό στο να μετριάζει τις παρενέργειες, δήλωσε επιστήμονας.

Το αγγούρι της θάλασσας, ένα ζώο που βρίσκεται στον πάτο των ωκεανών, έχει χρησιμοποιηθεί στην κινέζικη κουζίνα για αιώνες- ακόμα και ως αφροδισιακό- αλλά είναι γνωστό και για τη χρήση του κατά ασθενειών, περιλαμβανομένων ορισμένων ειδών καρκίνου.

Ο Ty M. Bollinger, συγγραφέας του “Cancer: Step Outside the Box,” δήλωσε ότι το αγγούρι της θάλασσας δεν είναι μόνο αντιικό και αντιβακτηριακό αλλά έχει χρησιμοποιηθεί και στην ουλίτιδα.

Το θαλάσσιο ζώο χρησιμοποιείται ως πρόσθετη αγωγή σε όσους υποβάλλονται σε χημειοθεραπεία, επειδή είναι πολύ αποτελεσματικό στο να μετριάζει τις παρενέργειες, δήλωσε ο Bollinger.

Η χημειοθεραπεία σκοτώνει τα καρκινικά κύτταρα αλλά και το ανοσοποιητικό σύστημα. Το αγγούρι της θάλασσας κάνει το ανοσοποιητικό να δουλεύει με τη σωστή ταχύτητα. Για αυτό είναι τόσο αποτελεσματικό ως επιπλέον θεραπεία, δήλωσε ο Bollinger. Επίσης σκοτώνει τα καρκινικά κύτταρα.

Το αγγούρι της θάλασσας δεν είναι πολύ καλά γνωστό στη δυτική ιατρική, ακόμα και αν μελετάται για τουλάχιστον 15 χρόνια- επειδή οι περισσότεροι ογκολόγοι χρησιμοποιούν τις γνωστές θεραπείες στον καρκίνο.

Ο Bollinger δήλωσε ότι οι περισσότεροι γιατροί δεν είναι εξοικειωμένοι με το αγγούρι της θάλασσας.

Το ζώο μπορεί να μαγειρευτεί και να φαγωθεί ή να αποξηραθεί, να γίνει πούδρα και να περιληφθεί σε κάψουλες.

Ο Bollinger δήλωσε ότι το ζώο έχει υψηλές συγκεντρώσεις θειικής χονδροϊτίνης, που αντιμετωπίζει τον πόνο στις αρθρώσεις. (Εδώ).
Ανδρολίβαδο

Η μεγάλη συγκέντρωση ανδρών σε ένα μέρος, το *πουτσολίβαδο*.

ΠΑΡΑΔΕΙΓΜΑ

Εκεί που νομίζεις ότι γνωρίζεις τα πάντα για τους άντρες, συναντάς τον ντουντούκα, τον καστράτο, τον μικρό βεδουίνο, τον Boy George, και χωρίς να το καταλάβεις έχεις βρεθεί στο **Ανδρολίβαδο**. Τι είναι το **Ανδρολίβαδο**; Ένας φλεγόμενος τόπος γεμάτος ερωτικές μειονότητες, ένα τέρας φτιαγμένο από λίμπιντο, ένα κίνημα ερωτικής αναρχίας. (Τζούλη Αγοράκη, *Ανδρολίβαδο, Ιστορίες σπαρακτικής αγνότητας*, Key Books, Αθήνα 2021).
Αδέξιος

Χρησιμοποιείται χιουμοριστικά από δεξιούς για να χαρακτηρίσει *αριστερούς*, οι οποίοι μη όντας δεξιοί με την πολιτική σημασία είναι και *αδέξιοι*, με την τρέχουσα σημασία του όρου, δηλαδή *μη ικανοί διαχειριστές της εξουσίας*. Χρησιμοποιείτο περισσότερο από δεξιούς στην πασοκική δεκαετία του 1980.

ΠΑΡΑΔΕΙΓΜΑ

Έφυγαν οι δεξιοί και ήρθαν οι **αδέξιοι**. (Δες ιστολόγιο Νίκου Σαραντάκου).
Ανάλια

Τουρκικής προέλευσης λέξη, σημαίνει φιγούρα κατά την οποία κάποιος κόβει τα χέρια του ή τα πόδια του με μαχαίρι. *Αφαίμαξη* κατά τη διάρκεια του χορού.

ΠΑΡΑΔΕΙΓΜΑ

Μέσα στον λαβύρινθο των ζεϊμπέκικων ο ρεμπέτης δεν χανότανε ποτέ. Μάλιστα, διάνθιζε τους περίτεχνους αυτοσχέδιους βηματισμούς του (που δεν ήσανε βήματα) με προσωπικές φιγούρες, χρησιμοποιώντας ως και ακροβατικά μέσα: εχόρευε έχοντας στο κεφάλι το ποτήρι του γεμάτο κρασί, εχόρευε σηκώνοντας με τα δόντια ένα τραπέζι, εχόρευε πηδώντας πάνω από καρέκλες, εχόρευε κραδαίνοντας μαχαίρια. Και, κάποτε- κάποτε, ετέλειωνε την επίδειξή του με μια **ανάλια** (λέξη της τουρκικής αργκό). Η **ανάλια** ήταν γνωστή στην Οθωμανική Αυτοκρατορία τουλάχιστον από τον 17ο αιώνα (σώθηκε μια σχετική γκραβούρα της εποχής) και αποτελούσε μια τελετουργία, σύμφωνα με την οποία ο ερωτευμένος καπάνταης στεκότανε στον δρόμο, κάτω από το καφασωτό παράθυρο της σκληρόκαρδης, και άρχιζε να σκίζει τα μπράτσα του με μαχαίρι. Οι ζεϊμπέκηδες έπαιρναν τις **ανάλιες** τους ενώ χόρευαν. Το έθιμο πέρασε και στην Ελλάδα, όπου ο κάθε βαρύμαγκας εννοούσε να καρφώνει την κάμα του στην φτέρνα του (ακριβώς πίσω από τον τένοντα) και, επιπλέον, να συνεχίζει απτόητος τον χορό του. Είδα αυτήν την ιεροτελεστία, για τελευταία μου φορά, πριν τριάντα χρόνια. (Ηλίας Πετρόπουλος, *Ρεμπετολογία*, Κέδρος, Αθήνα 1990, σ. 88-90).
Αδειοπούγγης

Ο *πολύ φτωχός*, που έχει άδειο το πουγγί του.

ΠΑΡΑΔΕΙΓΜΑΤΑ

1. Και στη Γερμανία πήγε αλλά δεν είχε μυαλό να στεριώσει και να μας τραβήξει κι εμάς από τον βρωμότοπο. **Αδειοπούγγης** πήγε, ρέστος γύρισε. (Θεόδωρος Παντούλας, *Ολούθε ξένος*, Manifesto, Αθήνα 2019, σ. 42).
2. Έβαλε την πατατούκα, σβαρίστηκε και πήγε ο **αδειοπούγγης** ύστερα από τρεισήμισι μήνες όταν χινοπώριασε, με τα χέρια άδεια και την πούτσα ταράζοντας. Ούτε ένα κουτί λουκούμια, έτσι για το καλό δεν κράταγε κι ούτε την ευχήθηκε, ο σ(χ)ιαϊτάνης ο μεγάλος. Την ξέρεις την παροιμία που λέει:  «Όλα τα στραβά καρβέλια η νύφη τα κάνει;» Αυτή την κουβέντα ήβρε να πει, ούτε ευκή, ούτε άλλο λόγο. Κι απ’ το ποτήρι με τη σουμάδα που τον κέρασε για το καλό η Μαλαματή δεν έπιε. Το σίμωσε κοντά στα χείλη κι έφτυσε μέσα, ο παλιάνθρωπος. (Ζωή Δικταίου, Χιόνη και Χιόνη, χιόνι να σ' έθαβε).
Αναρχομπαφάκιας

Μειωτικός χαρακτηρισμός κυρίως για θαμώνες της πλατείας Εξαρχείων και των πέριξ χώρων που συνδυάζουν κατά τους χρησιμοποιούντες την έκφραση αναρχική ιδεολογία και χασισοποσία, προβαίνοντας εν συνεχεία σε *αναρχομπάχαλα*.

## Παράδειγμα

Αναρχοχαρουμενος **αναρχομπαφακιας** αναρχομπαχαλος αναρχοασφαλιτης αναρχοπροβοκατορας, το νεο εξελιγμενο μοντελο ειναι αναρχοχρυσαυγιτης μαμογαμικουλας ..........τι ζουμε ρε πουστη. (Από τα βρισ-οφ της σελίδας Εξωκοινοβουλευτικοί Φιλελεύθεροι στο Φέισμπουκ).
Αλεβρουάρ, αλευρουάρ

Το *εις το επανιδείν*, γαλλιστί *au revoir* (*ορεβουάρ, ωρεβουάρ*) στο ιδίωμα του Καραγκιόζη, έτσι ώστε να μοιάζει με το *αλεύρι* και να ξεκαρδίζονται στα γέλια άνθρωποι με χιούμορ Μεσοπολέμου και πρώτων μεταπολεμικών δεκαετιών.

ΠΑΡΑΔΕΙΓΜΑΤΑ

1. Σταύρακας:Δεν έχει σημασία τ’ όνομα, η απόσταση μετράει ρε μάγκα, καθότι, Ταμπούρια, ολωνός, είναι κομμάτι μακριά. Με αντελήβεις; Εγώ όμως σαν φίλος ήρθα να σε χαιρετήσω και σου δίνω και το κομπολόι μου να περνάς την ώρα σου και να με θυμάσαι. Έλα να σε ασπασθώ σταυρωτά, διότι ως κουτσαβάκη δεν είναι εύκολο να ’ρχομαι να σε βλέπω. Ταύτα και σπάω. Ωρεβουάρ. Καραγκιόζης:Εντάξει Σταύρο, **αλεβρουάρ**. (Κελαινώ).
2. **Αλεβρουάρ** χάχες! (Νίκος Ρούτσος, *Γκαούρ Ταρζάν* 7*: Ο Στοιχειωμένος Βράχος**, **Αθήνα*** 27/11/1951).
3. **Αλεβρουάρ** Μανώλη, ξάδελφε, φίλε , σύντροφε, πατέρα και παππού. Για όλους εμάς θα είσαι πάντα κοντά μας , στο τραπέζι μας, στην παρέα μας. (Εδώ).
Αγγελόμορφος

Αυτός που έχει αγγελική μορφή, είναι δηλαδή πάρα πολύ όμορφος με μια αίσθηση αγνότητας και αιθέριας υπάρξεως, ομορφιάς συνδυασμένης με ηθική τελειότητα.

ΠΑΡΑΔΕΙΓΜΑΤΑ

1. Οι Αγγελόμορφες και το ταλέντο που δεν κρύβεται. (Ελένη Μπίστικα).
2. Υπάρχουν αγγελόμορφα όντα στο Άγιον Όρος; (Άγγελος Σακκέτος).
3. Πνεύμα μυστήριο, δαίμονας ή άγγελος, όπως τον χαρακτήρισε σε ποίημά του ο Λαμαρτίνος, λάτρης και λατρεμένος γυναικών αλλά και αντρών, εραστής παράφορος αλλά και μέχρι κυνισμού ωμός, **αγγελόμορφος** αλλά και δύσμορφος, θαυμαστής του ελληνικού πνεύματος αλλά και αμφιλεγόμενος φιλέλληνας, θιασώτης του εξωτισμού αλλά και μόνιμος νοσταλγός της γηραιάς Αλβιώνος, ο Τζωρτζ Γκόρντον Μπάυρον αναπολεί τη ζωή του, πνιγμένος μέσα στην υγρασία του Μεσολογγίου, κουρασμένος από το κυνήγι των προσωπικών του φαντασμάτων, γέρος στα τριάντα έξι του χρόνια. (Ο Frederick Prokosh για τον Λόρδο Βύρωνα).
4. Μαρίνα Τσβετάγιεβα (μετάφραση: Δημήτρης Τριανταφυλλίδης) Πρίγκιπας **αγγελόμορφος** -

Χρέος ! Επουράνιος φρουρός!

Λευκό μνημείο επιτύμβιο

στο στήθος μου, το ζωντανό.

Πίσω από την πλάτη μου τη φτερωτή

σηκώνεται ο κλειδούχος,

της κάθε νύχτας ο μυστικός παρατηρητής

του κάθε πρωινού ο κωδωνοκρούστης.

Το παθος, κι η νιότη, και η αλαζονεία -

απέμειναν ανυπότακτα,

επειδή εσύ στη σκλάβα

πρώτος είπες: - Κυρά!

14 Ιουνίου 1928
Ίνσελ, incel

Πορτμαντό αγγλικάνικη λέξη από το *involuntary celibate*, δηλαδή *ακούσιος αγάμητος*. Ο *ίνσελ* είναι αυτό που λέγαμε παλιά *μπακούρης*, αλλά συνδέεται περισσότερο με τη διαδικτυακή κουλτούρα (δες εδώ αναλυτικό ορισμό) και με αισθήματα έντονης μνησικακίας, μισογυνισμού, και *male entitlement* να διαμαρτύρονται γιατί καμία γυναίκα δεν κάνει σεξ μαζί τους, σαν να ήταν υποχρέωσή τους. Αναφέρεται συχνά για περιπτώσεις εκρήξεων βίας, σχετιζομένων με αγαμία. Γενικότερα θεωρείται ότι η κουλτούρα των ίνσελς αφορά κυρίως σε λευκούς αγάμητους που νιώθουν αδικημένοι και είναι επιρρεπείς στην ακροδεξιά βία ως διέξοδο για τα ψυχολογικά τους προβλήματα. Ορισμένοι, όμως, από τους ίνσελς, είναι απλώς παραιτημένοι, αναπτύσσουν αυτολύπηση, δεν έχουν διάθεση για βία και περιμένουν απλά να πεθάνουν, αναπτύσσοντας *death cult*.

ΠΑΡΑΔΕΙΓΜΑΤΑ

1. Κοινως με ολα αυτα που ευαγγελιζονται οι πικραμενοι **ινσελζ**…. Για καποιο λογο το yt μου βγαζει προτεινωμενα βιντεακια καρακατακαημενων μισογυνηδων οι οποιοι αποκαλουν τις γυναικες 30 + “χαλασμενα προιοντα” , λενε οτι ο αντρας ακομη και στα 50 του μπορει να ριχνει 20αρες οποτε ο 35αρης γιατι να γυρισει να κοιταξει μια 35αρα;;;; επειδη ειναι επιτυχημενη οικονομικα; χεστηκανε οι αντρες γι αυτο, το μονο που τους νοιάζει ειναι να είσαι νεα και ομορφη 20αρα για να μπορεις να κάνεις παιδια. Φανταζομαι, σε αλλα βιντεο πιθανοτατα να κραζουν τις γυναικες που εχουν δεσμο με μεγαλυτερους αντρες οικονομικα ισχυρους κλπ…. Δεν κερδιζεις λεμε. (Barbie ζωντοχήρα).
2. Η Σουηδια η χωρα με τους περισσοτερους **ινσελς** παγκοσμιως. καμια συνδεση με το γεγονος οτι αποτελει την πλεον γυναικοκεντρικη χωρα παγκοσμιως προφανως. (Πχόρουμ).
Αναρχοοικολογία

Ο πράσινος αναρχισμός.

ΠΑΡΑΔΕΙΓΜΑΤΑ

1. Ο όρος ( όπως και ο όρος οικοσοφία ) και η θεμελίωση των βασικών αρχών της οικολογίας βάθους οφείλουν την πατρότητα τους στο έργο του Νορβηγού διανοητή Arne Næss. Θα ήταν πολύ ενδιαφέρον να αναφερθούμε στις παγανιστικές προεκτάσεις της οικολογίας βάθους ( η οποία από μόνη της ως σύστημα ηθικής ξεφεύγει από το επιστημονικά μετρήσιμο και πάει σε πιο βαθιά φιλοσοφικά πνευματικά μονοπάτια ) καθώς και την σχέση της με άλλα έργα και δράσεις όπως την θεωρία της Γαίας του J.Lovelock ( το τελευταίο έργο του οποίου "the Vanishing Face of Gaia" βρίσκεται και αυτό ψηλά στην προς αγορά λίστα μου ) τον πρώιμο αγώνα υπέρ τον δικαιωμάτων των ζώων της Savitri Devi, κτλ αλλά επί του παρόντος ας προχωρήσουμε στον Pentti Linkola.Μια ακόμα αναφορά που αξίζει να γίνει για να κατανοήσουμε ίσως την απουσία γνώσης αυτών των κινημάτων από το ευρύ κοινό είναι και η προσπάθεια δαιμονοποίησης κάποιων απόψεων μέσω σύνδεσης με τον φασισμό. Έτσι όπως διαβάζουμε και στην αγγλική Wikipedia συχνά τα mainstream «οικολογικά» Lobby ταύτισαν απόψεις που εμφανίστηκαν στον χώρο της οικολογίας βάθους με φασιστικές πρακτικές με αποτέλεσμα να γεννηθεί ο όρος οικοφασισμός ( ως αντίδραση σε αυτό με τις ίδιες όμως βασικές αρχές, ισότητα δικαιωμάτων ανθρώπων ζώων, μη αποδοχή του καπιταλισμού, της τεχνολογίας κτλ γεννήθηκαν μετά και η **αναρχο-οικολογία**, σοσιαλο-οικολογία κτλ ). Το αναφέρω αυτό γιατί όπως θα δούμε παρακάτω οι εξαιρετικά «σκληρές» και ριζοσπαστικές απόψεις του Pentti Linkola τον κατατάσσουν σε αυτόν τον χώρο ή τουλάχιστον σαν αμφιλεγόμενο πρόσωπο μέσα στο κίνημα της οικολογίας βάθους αν και η οικολογική του δράση ξεκινά πριν την καθιέρωση του όρου. (Μέγας Ενιαυτός).
2. Η έννοια "κοινωνική οικολογία" η οποία ίσως παραπέμπει στο **αναρχο-οικολογία** είναι και αυτή κάτι το οποίο έχει κάνει κριτική και ο ίδιος. (Αυτονομία ή βαρβαρότητα).
3. Το ίδιο και για τον αναρχικό χώρο βέβαια, που μέσα σε ένα μπλοκ υπάρχουν άτομα που έχουν ο καθένας μια δική του κοσμοθεώρηση που μπορεί να ξεκινάει απο ατομισμό σε αναρχοκομμουνισμό και απο μεταμοντέρνο σε **αναρχοοικολογία**(εξ ου και οι διάφορες σημαίες που κουβαλάνε). (Σφυροδρέπανο).
Άσθμα

Λολοπαίγνιο. Το *άσμα* όταν τραγουδάει τραγουδιστής ηλικιωμένος με αναπνευστικά προβλήματα ή που τραγουδάει έτσι από άποψη.

## ΠΑΡΑΔΕΙΓΜΑ

1. Πήγαμε να ακούσουμε Σαββόπουλο να τραγουδάει τα **άσθματά** του, αλλά δεν του βγαίνει. Δεν το έδινε στη Βιτάλη καλύτερα;
2. Επαναστατικά άσθματα
3. Λαϊκά άσθματα
4. Ψήνεσαι να ακούσουμε κάνα **άσθμα** των Χειμερινών Κολυμβητών;

*© Limunka 2016*
Αμακαδόρος

Ο *τζαμπατζής*, ο *παρασιτών*, ο *τρακατζής*, εκ του ενετικού *a maca* = *με έξοδα άλλων*. Θηλυκό: *αμακαδόρισσα*. Λαϊκότροπη λέξη παλαιάς κοπής.

ΠΑΡΑΔΕΙΓΜΑΤΑ

1. Η πρώτη παρουσίαση της εκλογικής διακήρυξης του συνδυασμού του, έγινε σε γνωστό καφέ, όπου ο λεχρίτης και **αμακαδόρος**, δεν πλήρωσε ούτε τις πορτοκαλάδες που κέρασε τους συνεργάτες του και τους δημοσιογράφους, που βρέθηκαν σ' αυτή την εκδήλωση. (Εδώ).
2. ΕΥΤΗΧΩΣ ΔΕΝ ΕΚΛΕΧΤΗΚΕ Ο ΠΑΠ ΔΗΜΑΡΧΟΣ ΑΛΛΙΩΣ Ο ΕΛΕΥΘΕΡΙΟΥ ΘΑ ΣΑΣ ΕΔΕΙΧΝΕ ΠΟΙΟΣ ΕΙΝΑΙ,ΑΜΕΜΠΤΟΣ ΜΗ ΦΙΛΟΧΡΗΜΑΤΟΣ ΟΧΙ **ΑΜΑΚΑΔΟΡΟΣ** ΕΙΝΑΙ ΑΥΤΟ ΠΟΥ ΛΕΝΕ ΜΕ ΞΕΝΟ Κ//Ο ΚΑΝΕΙ ΤΟΝ Π////Η (Εδώ).
3. Ο **αμακαδορος** σώγαμπρος του Στρατου σας χρέωσε 100 δις για να μάθετε οτι δεν υπάρχουν μαγκιες λυσεις και οτι οι τσαρλατάνοι και τα καραγκιοζακια δεν μπορούν να φέρουν λυσεις. Τουλαχιςτον πήρατε το μάθημα σας. (Από κράξιμο του Γιάνη Βαρουφάκη στο Πρώτο Θέμα).
Αλκοόλας

Ο *αλκοολικός*, λίγο πιο σλανγκιάρικα και με απαξίωση.

## Παραδείγματα

1. ΤΕΛΕΙΩΝΕΙ Ο ΚΙΝΑΙΔΟΣ. ΤΕΛΕΙΩΝΕΙ Ο **ΑΛΚΟΟΛΑΣ**. (Φωτογνώμων).
2. Δικάζεται σήμερα ο **αλκοόλας** Ντεπαρντιέ στη Γαλλία. (Μάτριξ).
3. Ο ΠΑΟΚ απόρριψε τον Αραούχο γιατί είναι **αλκοόλας**. (Ραπτόπουλος).
4. Ο «φιλέλληνας» **αλκοόλας** αρνήθηκε τηλεφώνημα του Τσίπρα όταν ο Πούτιν απάντησε άμεσα! (Τρικλοποδιά).
Αλαδωσιά

1. H ιδιότητα του να είναι κανείς *αλάδωτος*, δηλαδή *κρούβαλος / γκρούβαλος* στην Ικαρία ή *αλάδωτος* σε άλλα νησιά, ήτοι φτωχός παραθεριστής που πάει με ελάχιστα αντικείμενα και εφόδια σε παραλίες για ελεύθερο κάμπινγκ και τρέφεται από το να κλέβει ντομάτες και άλλα λαχανικά και φρούτα από παρακείμενα περιβόλια, τρώγοντάς τα *αλάδωτα*, αφού δεν διαθέτει λάδι, όπως οι ντόπιοι κάτοικοι και τα εστιατόρια.
2. Αντισημιτικός και ρατσιστικός χαρακτηρισμός για την *εβραϊκότητα*, αφού οι Εβραίοι δεν έχουν λάβει το λάδι του χριστιανικού μυστηρίου του Χρίσματος.

ΠΑΡΑΔΕΙΓΜΑ

1. Εσχάτως η «**αλαδωσιά**» έχει γίνει της μόδας ανάμεσα στους κύκλους των εντεχνindie, με αποτέλεσμα το είδος να έχει υποστεί αναπόφευκτο εκφυλισμό λόγω της εισδοχής στον οικολογικό θώκο δήθεν αλάδωτων, οι οποίοι πίνουν, στρίβουν, κοιμούνται στην παραλία, αλλά τα βράδια πίνουν μοχίτο και τρώνε αστακομακαροναδες σε «ανεξερεύνητες» και «αμόλυντες» γωνιές του νησιού. Οι τελευταίοι αποτελούν την βασικότερη απειλή για το είδος των αλάδωτων. (slang.gr).
2. Πάλι πολεμάει την Ορθοδοξία μας η **αλαδωσιά**.
Ανεβαστήρι

Το διαδικτυακό σάιτ που επιτρέπει ανέβασμα- *uploading* υλικού, όπως λ.χ. φωτογραφίες, βιντεάκια, ταινίες κ.ά.

ΠΑΡΑΔΕΙΓΜΑΤΑ

1. επειδή δεν εχω ανεβασει φωτο για πολύ καιρό μεσω imageshack, εχει κλεισει ο δωρεαν λογαριασμός μου και δεν μου επιτρεπει να ανεβασω αλλες. Θα ηθελα τη συμβουλή σας για ενα "**ανεβαστήρι**" που να ειναι ευκολο, γρηγορο και κυριως δωρεάν. (Εδώ)
2. Ένα εξαιρετικό site για upload και share εικόνων. Έχει μάλιστα και αυτόματο **ανεβαστήρι**. Γίνεται χρήση του διαθέσιμου αποθηκευτικού χώρου στο Google Drive ,όπου κανείς μπορεί να φτιάξει τα δικά του albums και να τα μοιραστεί. (Εδώ).
3. Πατάμε το «Open» -ή όπως αλλιώς το λένε στα ελληνικά- και το «**ανεβαστήρι**» αναλαμβάνει τα υπόλοιπα. Όταν το είχα δοκιμάσει για πρώτη φορά, αν και είχα επιλέξει 50 φωτογραφίες, ανέβασε μόνον τις δέκα. Επανέλαβα τη διαδικασία και για τις υπόλοιπες. Σήμερα ανέβασε ανετότατα και τις 14 που επέλεξα. (Εδώ).
Αμόντε

Το βρίσκουμε κυρίως στην ποικιλία των Επτανήσων. Στα παιγνιόχαρτα σημαίνει *μοιράζουμε τα χαρτιά απ΄ την αρχή* (*πάμε αμόντε*).

Ετυμολογία: ιταλικό *ammontare, ammonto* = εν επισσωρεύσει, προσθετικώς, εν στάσει.

Η λέξη είναι ιταλική και σημαίνει κατά λέξη κυριολεκτικώς *στα βουνά* και μεταφορικώς *εις μάτην, στα χαμένα*. *Monte* είναι το βουνό και στο χαρτοπαίγνιο ο *σωρός από σκάρτα χαρτιά*. (Δες).

Οπότε μεταφορικώς λέγεται σε περιπτώσεις καταστροφής, απώλειας ή αναβολής.

ΠΑΡΑΔΕΙΓΜΑΤΑ

1. Πάει **αμόντε** ο Γεράσιμος.
2. Οι εκλογές πάνε **αμόντε**.
Αετονύχης, αϊτονύχης

Ο *πανέξυπνος και πονηρός απατεώνας* που πιάνει αμέσως τις ευκαιρίες απατεωνιάς όπως ο αετός τα θηράματά του με τα νύχια του.

ΠΑΡΑΔΕΙΓΜΑΤΑ

1. Πώς οι «**αετονύχηδες**» εξαπατούν ιδιοκτήτες ακινήτων βραχυχρόνιας μίσθωσης. (Εδώ).
2. Χειροπέδες σε **αετονύχηδες** που προσποιούνταν τους υπαλλήλους της ΔΕΗ. (Εδώ).
3. **Αετονύχηδες** και χαζοπούλια. (Ταινία σε σενάριο και σκηνοθεσία Γιώργου Λαζαρίδη, 1987).
Αναρχομπάχαλο

Mειωτικός χαρακτηρισμός για αναρχικούς που θέλει να δείξει ότι ο αναρχικός είναι κατ' ανάγκη και μπαχαλάκιας που καταστρέφει δημόσια και ιδιωτική περιουσία.

ΠΑΡΑΔΕΙΓΜΑΤΑ

1. Ανάμεσα στους ενδιαφέροντες αντικορμορανικούς είδαμε και δύο εξαίσια δείγματα του είδους, ντυμένα **αναρχομπάχαλα** με την τελευταία λέξη της α/α μόδας - είχαν ακόμη και τα πρόσωπά τους καλλυμένα με μαντήλια (τα φορούσαν για να μην τους ματιάσουμε;). Σε σχετική ερώτησή περί της αμφιέσεως των εν λόγω αστυνομικών η απάντηση του οργάνου ήταν σαφής:"Φοράνε ότι θέλουνε".  Ίσως να βλέπουν συχνά το Serpico στην αντικορμορανική. (Indymedia).
2. Τα παιδιά (**αναρχομπάχαλα**) φτύνουν τους γονείς τους (συριζαίοι) και οι παππούδες τους (γλέζοι, κτλ) φτύνουν και τους δύο. (Πρώτο Φλέμα).
3. Γέμισε το νησί με **αναρχομπάχαλα** και νεομαρξιστικά σκουπίδια. (Newsbeast).
Αδολφοί Ουκρανοί

Λέγεται από όσους ασκούν κριτική στη φερόμενη νεοναζιστική ιδεολογία παραστρατιωτικών δυνάμεων της Ουκρανίας, όπως το Τάγμα Αζόφ, για να σατιρίσουν τη σπουδή της ελληνικής κυβέρνησης να συνδράμει στην άμυνα της Ουκρανίας κατά τον πόλεμο του 2022 με τη Ρωσία.

ΠΑΡΑΔΕΙΓΜΑ

Ποιο Μπαγκλαντές; Στους **αδολφούς μας τους Ουκρανούς** πήγαιναν τα όπλα που μετέφερε το αεροπλάνο που έπεσε στην Καβάλα.
Έψιλον

εαακίτης

εαμοσλάβος

εβραιίλα

εβραιοσκώληκας

εβραιόψυχος

εγκεφαλοκλάνι

εγκιμονό

εγκληματοφοβία

εγκληματοφοβικός

Εγώκερος

εγωτευμένος

E; Δεν Είδα

εθνικοαναρχικός

εθνικοαναρχισμός

εθνοεφιάλτης

εθνόμετρο

εθνοπρεζάκιας

εθνοταλιμπάν

εθνοτερμίτης

εθνόψυχος

είλωτας

είμαι απ' το Διακοπτό

είμαι για τον Αγιαντώνη

είμαι στα πράγματα

Ειρήνη

ειρηνοφύλακας

εϊτζιάρης

εκλέρ

εκστασιάζω

εκτρωσάκιας

έκτρωση

ελατόμπατσος

ελάφι

ελ βελ

ΕΛΕΟΖ

ελευθερατζής

ελέφαντας

ελέφαντας στο δωμάτιο

ελιαμέπης

ελίτες

Ελληνάς

ελληναρία

Έλληνες Γ.Τ.Π.

ελληνιόλα

Έλληνμαν

ελληνοαμερικλανιές

ελληνόμετρο

ελληνοράπτης

ελληνοράφτης

ελληνόψυχος

ελτζιτιμπής

εμβολιάδικο

εμβολιάκιας

εμβολιόδεντρο

εμβολιομάχος

εμβολιοσέλφι

εμβολιοτουρισμός

εμβολιοτουρίστας

εμέτικον

εμιγκρέκ

εμμουνικός

Έμπαινα, έμπ1

ένα με τη γη

ενεσάκιας

εντεψισλίκι

εν τη δόξη του

Ενφιάλτης

εξαιρετίκουε

εξαπτέρυγο

εξαρχιστάν

εξοδόχαρτο

εξομολογάκιας

εξοχικό

εξωμυτάκιας

εξώφυλλο

επακούμβηση

επακουμβώ

επακουμπάω

επακούμπηση

επακουμπώ

επαναπροώθηση

επενδυτής

επίδομα βενζίνης

επιντροπή

επιπεδιστής

επισύνδεση

εργατίλα

εργατοπαππούς

εργολαβία

εργολάβος

ερμπιενμπής

ερμπιενμπίστας

Ερντογανού

έρχομαι νύχτα

ερωτευμένουμε

ερωτημαστικό

ερωτοδέσποινα

ερωτοδικείο

ερωτοπληγωμένος

εσκιμώπαπο

έσκορτ

εσπατζής

Ε.Σ.Π.Ο.

ΕΣΥόδοξος

εσχατοτουρισμός

εσχατοτουρίστας

ετεροκανονικός

ετεροκανονικότητα

ετεροκανονιστικότητα

ετεροντρέπομαι

ετεροντροπή

ετεροσεξισμός

ετεροσεξιστής

ετεροσεξουαλικοποίηση

ετσιθελικό κράτος

ευαισθησιόμετρο

ευαισθητουλίαση

ευθειάκιας

ευλογόσημο

ευρωλελές

ευρωπάκιας

ευρωπληθυντικός

ευρωπωλείο

ευσεβοποθισμός

εφαπτομένη

εφοπληστής

εφταβυζού

έχεις μαχαίρι, τρως πεπόνι

έχω το μαχαίρι και το καρπούζι
Αίθουσα ηχούς

Το φαινόμενο που παρατηρείται στα μέσα κοινωνικής δικτύωσης οι αλγόριθμοι να σε αναφέρουν σε χρήστες με παρόμοιες αντιλήψεις, ιδεολογίες και γούστα με εσένα με αποτέλεσμα να χάνεις την πραγματική διαφορετικότητα και απλώς να προσλαμβάνεις εκδοχές του εαυτού σου σαν ηχώ. (Δες).

ΠΑΡΑΔΕΙΓΜΑ

- Γιατί έχω την εντύπωση ότι όλοι κράζουν Μητσοτάκη όσο δεν πάει και μετά βλέπω στις δημοσκοπήσεις ότι παίρνει 40%;

- Γιατί ζεις στον μικρόκοσμο της **αίθουσας ηχούς** του Φέισμπουκ.